CELEX: C2005/193/49
Language: et
Date: 2005-08-06 00:00:00
Title: Kohtuasi T-192/05: Franky Callewaert'i jt 4. mai 2005. aasta hagi Euroopa Ühenduste Komisjoni vastu

6.8.2005   
            
            
               ET
            
            
               Euroopa Liidu Teataja
            
            
               C 193/29
            
         Franky Callewaert'i jt 4. mai 2005. aasta hagi Euroopa Ühenduste Komisjoni vastu
   (Kohtuasi T-192/05)
   (2005/C 193/49)
   Kohtumenetluse keel: prantsuse
   Franky Callewaert, elukoht Roeselare (Belgia), jt esitasid 4. mail 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hagejate esindajad on advokaadid Georges Vandersanden ja Laure Levi.
   Hagejad paluvad esimese astme kohtul:
   
               —
            
            
               tühistada hagejate palgaastme määramine nende töölevõtmise otsuses selles osas, milles see põhineb uute personalieeskirjade XIII lisa artikli 12 lõikel 3;
            
         
               —
            
            
               määrata uuesti hagejate teenistuskäik (sh hinnates nende kogemust sel viisil ennistatud palgaastmes, nende õigust edutamisele ja pensionile), lähtudes palgaastmest, milles nad oleks tulnud ametisse nimetada konkursiteadaande alusel, millest tulenevalt kanti nad töölevõtmise reservnimekirja, kas selles konkursiteadaandes esitatud palgaastmes või sellele vastavas uutest personalieeskirjadest tulenevas palgaastmes (ning sobivas palgajärgus vastavalt enne 1. maid 2004 kohaldatavatele eeskirjadele), alates nende ametisse nimetamise otsusest;
            
         
               —
            
            
               mõista Euroopa Keskpanga poolt asjaomasel ajavahemikul peamiste refinantseerimistehingute suhtes kehtestatud intressimäärade alusel, mida on suurendatud kahe punkti võrra, hagejate kasuks välja hilinemisega seotud intressid kogusummalt, mis vastab nende töölevõtmise otsuses esitatud põhipalga ja selle palgaastme vahele, millele neil oleks pidanud olema õigus kuni nende korrapärase palgaastme määramise otsuse tegemise kuupäevani;
            
         
               —
            
            
               mõista kõik kohtukulud välja komisjonilt.
            
         Õiguslikud alused ja peamised argumendid
   Käesolevas asjas esitatud õiguslikud alused ja peamised argumendid on samad, mis kohtuasjas T-58/05, ja sarnased kohtuasjades T-130/05, T-160/05, T-162/05, T-164/05, T-170/05 ja T-183/05 esitatud õiguslike aluste ja peamiste argumentidega.